Man vas na hy glo niggie verkragŉ 25-jarige man is in Lichtenburg, Noordwes in hegtenis geneem nadat hy glo sy verstandelik gestremde niggie verkrag het. Sers. Kealeboga Molale, woordvoerder van die polisie, sê die verdagte het glo sy 22-jarige niggie Vrydagmiddag verkrag. “Die slagoffer was glo tuis toe die verdagte haar na buite geroep het. Toe sy buite toe is, het die verdagte haar glo gegryp en haar na ŉ nabygeleë veld gedwing waar hy haar verkrag het.” Molale sê die man is in hegtenis geneem nadat die vrou haar ma oor die voorval ingelig het. “Die verdagte is Saterdag in hegtenis geneem en sal Maandag in die Lichtenburg-landdroshof verskyn.”